Robert Plant
<s>Robert Anthony Plant (West Bromwich, Staffordshire, 20. kolovoza 1948.), engleski je rock pjevač i skladatelj, najpoznatiji po svom djelovanju u rock sastavu Led Zeppelin i po svojoj uspješnoj solo karijeri.</s><s>2007. godine objavio je album Raising Sand zajedno s popularnom američkom pjevačicom i violinisticom Alison Krauss.</s>

<s>2008. godine časopis 'Rolling Stone' rangira Planta na #15 svog popisa "100 najboljih pjevača svih vremena".</s><s>31. prosinca 2008. godine od britanske Kraljice Elizabete II. dodijeljen mu je orden 'Commander of the Order of the British Empire', za njegove doprinose u glazbi.</s><s>Početkom 2009. godine dobio je još jedno glazbeno priznanje od digitalne radio postaje 'Planet Rock', gdje je izabran za najboljeg rock pjevača svih vremena.</s>

<s>Životopis</s>

<s>Rano doba
Robert Plant je rođen 20. kolovoza 1948. godine u West Bromwichu, Staffordshire, od roditelja Roberta C. i Annie C. (Cain) Plant, a odrastao je u mjestu Halesowen (nekad Worcestershire, a sada u sklopu britanske pokrajine Metropolitan Borough of Dudley).</s><s>Školu je napustio kao tinejdžer kada postaje veliki obožavatelj bluesa i rocka, slušajući uglavnom Elvisa Presleya, Willia Dixona, Roberta Johnsona i najranije skladbe objavljene u tom žanru.</s><s>Plant se također bavio raznim djelatnostima dok je pokušavao razviti svoju glazbenu karijeru, među kojima je bilo i izgradnja cestovnih putova.</s><s>Nakon dva tjedna pohađanja, napustio je koledž GCE (General Certificate of Education), za dobivanje srednje razine kako bi postao dio Midlands blues scene.</s><s>"Od kuće sam otišao sa 16 godina i svoje glazbeno iskustvo stjecao sam od sastava do sastava, unapređujući znanje u bluesu i drugim žanrovima, koje je dobilo na težini i bilo je vrijedno slušanja.".</s>

<s>Plantov rani blues uključuje glazbenike poput Roberta Johnsona, Bukka Whitea, Skipa Jamesa, Jerrya Millera i Sleepya Johna Estesa.</s><s>Za diskografsku kuću CBS Records objavljuje tri singla koja su prošla nezamijećeno, dok u isto vrijeme nastupa s raznim blues sastavima uključujući i 'The Crawling King Snakes', preko kojeg se upoznao s bubnjarom Johnom Bonhamom.</s><s>Obojica su svirala u sastavu 'Band of Joy', spajajući blues s novim psihodeličnim stilovima.</s><s>Iako u svojoj ranoj glazbenoj karijeri nije imao komercijalnog uspjeha, brzo se pročuo kao "mladić s moćnim glasom".</s>

<s>Led Zeppelin</s>

<s>Rano doba
1968. godine gitarista Jimmy Page tražio je pjevača za svoj novi sastav.</s><s>Nakon što ga je odbio Terry Reid, kome se obratio u noćnom klubu, upoznaje Planta koji je tamo pjevao sa svojim sastavom.</s><s>Plant i Page odmah su shvatili da dijele istu glazbenu strast i vrlo brzo su započeli svoju uspješnu suradnju iako Plant nije bio potpisan kao tekstopisac na njihovom prvom albumu, navodno radi ugovora s izdavačkom kućom CBS.</s><s>Plant je u sastav sa sobom doveo bubnjara Johna Bonhama i pridružio im se multiistrumentalist John Paul Jones, koji je prethodno radio s Jimmyem Pageom kao studijski glazbenik.</s>

<s>Prvo su se zvali 'New Yardbirds', ali vrlo brzo mijenjaju ime i p1968. godine nastaje Led Zeppelin.</s><s>Njihov prvi album Led Zeppelin, dospio je na vrh top ljestvica i smatra se katalizatorom heavy metal žanra.</s><s>Plant je komentirao da nije pošteno da ljudi misle da je sastav Led Zeppelin heavy metal skupina, pošto je skoro trećina njihove glazbe bila akustična.</s><s>Plantov glas i tehnika pjevanja bili su vrlo neobični u usporedbi s ostalim vokalima iz tog vremena kao što su John Lennon, Mick Jagger i ostali, a ove osobine su mu pomogle da definira jedinstveni zvuk Led Zeppelina i stil pjevanja u grupama s hard rock i heavy metal predznakom.</s>

<s>Kasnije doba
Robert Plant i njegova supruga Maureen (1968.-1983.), 1975. godine doživjeli su tešku prometnu nesreću, koja se dogodila u Grčkoj.</s><s>Plant je imao slomljen zglob na nozi, dok je njegova supruga zadobila teške tjelesne povrede i hitno je vraćena u London gdje joj je život spašen transfuzijom krvi..</s><s>Ovo je značajno utjecalo na produkciju njihovog sedmog albuma Presence.</s><s>Dok se Plant oporavljao od povrede, u nemogućnosti da krenu na turneju, sastav se vratio u studio i snima materijal za album, koji je kasnio s objavljivanjem sedam mjeseci.</s>

<s>U srpnju 1977. njegov najstariji sin Karac umire od infekcije želuca dok je Plant bio angažiran s Led Zeppelinom na koncertnoj turneji po Sjedinjenim Državama.</s><s>Ostatak turneje trenutno je otkazan.</s><s>Plant je mjesecima bio povučen u svojoj kući u Midlandsu i njegova daljnja glazbena karijera bila je upitna.</s><s>Karacova smrt kasnije ga je inspirirala da napiše skladbu "All My Love", koju je posvetio preminulom sinu, a nalazi se na albumu In Through the Out Door, iz 1979. godine.</s>

<s>Ovi događaji su imali veliki utjecaj na Planta i predstavljaju prekretnicu u Led Zeppelinovoj glazbi.</s><s>Album In Through the Out Door sniman je u Polar Studiju pop sastava ABBA u produkciji Johna Paula Jonesa i ima više progresivni zvuk i manje hard rock skladbi po čemu je sastav bio poznat.</s><s>U kolovozu 1979. godine, Led Zeppelin otvara festival u Knebworthu, gdje ih je posjetilo preko 120.000 obožavatelja i koji su bili svjedoci povratka Led Zeppelina.</s><s>Ipak, Plant nije bio suglasan da krene na cijelu turneju, čak je i razmišljao da napusti sastav, međutim Peter Grant ga uspijeva nagovoriti da ostane.</s><s>Europsku turneju završavaju 7. srpnja koncertom u Berlinu.</s><s>Plantov raspoloženje je poraslo tijekom turneje, pa su planovi bili da se u jesen krene na veliku američku turneju i prikupi materijal za snimanje uživo albuma.</s>

<s>Tekstovi	
Plantovi tekstovi su često tajanstveni, filozofski i duhovni, koji aludiraju na događaje iz klasične ili Nordijske mitologije, poput skladbe "No Quarter", koja se odnosi na boga Thora i "Immigrant Song", koja se odnosi na Valhalu i vikinška osvajanja.</s><s>Drugi primjer je skladba "The Rain Song", koja sadrži nagovijesti raznih paganskih rituala.</s><s>Ovi tekstovi su doveli do popularnosti vezivanja Led Zeppelina i njihovog posebnog rock žanra s paganskom mitologijom.</s>

<s>Plant je također bio pod velikim utjecajem J. R. R. Tolkiena, čije su knjige bile inspiracija za napisane stihove u nekim ranim skladbama Led Zeppelina.</s><s>Neke od najpoznatijih su kompozicije "Battle of Evermore", "Misty Mountain Hop" i "Ramble On", kojima je izvor  Tolkienov Gospodar prstenova.</s><s>Plant je isto tako također ponekad koristio više otvorenije blues tekstove koji su se bavili prvenstveno sa seksom, drogama i nasiljem, kao što su skladbe "Dazed and Confused", "The Lemon Song", "Trampled Under Foot" i "Black Dog".</s>

<s>Welshka mitologija bila je osnovna za Plantove mistične tekstove.</s><s>On je odrastao uz Welshku granicu i često bi preko ljeta putovao u Snowdoniu.</s><s>1973. godine Plant je u Welshu kupio farmu, te počeo proučavati mitologiju te zemlje (kao što je 'Black Book of Carmarthen', 'Book of Taliesin', i ostalo).</s><s>Plantov prvi sin, Karac, ime je dobio po welshkom ratniku Caratacusu.</s><s>Skladbe "Misty Mountain Hop", "That's the Way" i rana verzija "Stairway to Heaven", napisane su u Welshu gdje Plant u tekstovima ima mističan pogled na zemlju.</s><s>Kritičar Steve Turner sugerira kako je Plantovo iskustvo u Welshu služilo kao temelj za njegov daljnji interes o široj mitologiji u tekstovima (uključujući i Tolkiena i staronordijske).</s>

<s>Strast za raznovrsnim glazbenim iskustvima su natjerali Planta da istražuje Afriku, posebno Maroko, što je najočiglednije u klasičnoj skladbi "Kashmir".</s><s>I Plant i Jimmy Page su se vratili ovim utjecajima tijekom njihovog zajedničkog albuma No Quarter: Jimmy Page and Robert Plant Unledded iz 1994. godine.</s><s>U svojoj solo karijeri, Plant se ponovno vratio ovim utjecajima, a to je najočiglednije na albumu Dreamland iz 2002. godine.</s>

<s>Jedno od Plantovih najznačajnijih i najutjecajnijih djela sa sastavom Led Zeppelin je bio njegov doprinos u skladbi "Stairway to Heaven", epskoj rock baladi koja se nalazi na albumu Led Zeppelin IV, a koja između ostalih žanrova koristi elemente folka, bluesa, keltske tradicionalne glazbe i hard rocka.</s><s>Većinu stihova skladbe, Plant je spontano napisao 1970. godine u bivšem sirotištu 'Headley Grange'.</s><s>Iako nikada nije izdana kao singl, skladba se popela na vrh top ljestvica kao najbolja pjesma svih vremena na različitim izborima širom svijeta.</s><s>Neki obožavatelji tvrde da je Plant imao bolje predstave u drugim epskim baladama Led Zeppelina kao što su "Kashmir" ili "Achilles Last Stand".</s><s>Međutim, sve ove skladbe su postale usko povezane s albumima na kojima su se nalazile.</s>

<s>Plant je također prihvaćen zbog svojih improvizacija na koncertima Led Zeppelina, često pjevajući stihove koji se ranije nisu čuli na studijskim snimkama.</s><s>Jedan od najčuvenijih glazbenih uradaka Led Zeppelina je sadržavalo Plantovo glasovno oponašanje gitarskih efekata Jimmya Pagea.</s><s>To se može čuti u skladbama "How Many More Times", "Dazed and Confused", "You Shook Me" i "Sick Again".</s><s>Također je poznat po svom dobrom raspoloženju i duhovitosti na sceni, koje se često nazivalo "plantations".</s>

<s>Osoba na sceni 
Plant je uživao veliki glazbeni uspjeh s Led Zeppelinom tijekom 1970-ih i razvio je snažnu sliku karizmatičnog rock and roll pjevača kao što je Roger Daltrey iz sastava The Who i pokojni Jim Morrison iz Doorsa.</s><s>Sa svojom dugom plavom kovrčavom kosom i nastupima s golim grudima, Plant je uspio možda više nego bilo koji drugi izvođači da stvori lik "boga rocka".</s><s>Plant je bio posebno aktivan na koncertima, često plešući, skakajući, pucketajući prstima, pljeskajući, radeći nagle pokrete ili zanoseći glavu unazad ili stavljajući ruke na kukova kako bi naglasio stih.</s><s>Kako su 1970-te napredovale, Plant je, zajedno s ostalim članovima Led Zeppelina, počeo nosi izrazito kričavu i šarenu odjeću i nakit.</s>

<s>Solo karijera</s>

<s>Nakon raspuštanja Led Zeppelina 1980. godine (zbog iznenadne smrti bubnjara Johna Bonhama), Plant je nastavio uspješnu solo karijeru sa svojim prvim albumom Pictures at Eleven iz 1982. godine i nastavio 1983. godine s albumom The Principle of Moments.</s><s>Popularne skladbe iz ovog razdoblja su "Big Log" (koja je dospjela među top 20 hitova 1983.), "In the mood" (1984.), "Little by Little" (1985.), "Tall Cool One" (1988.) i "I believe" (1993.), još jedna skladba posvećena njegovom preminulom sinu Karacu.</s><s>Plant je 1984. godine s Jimmyem Pageom i Jeffom Beckom osnovao kratkotrajnu skupinu pod nazivom 'The Honidipers', koja je imala uspješnicu #3 te godine s obradom skladbe Phila Phillipsa "Sea of Love", uz manji hit "Rockin 'at Midnight".</s><s>Plant je u ovom razdoblju izbjegavao da izvode skladbe Led Zeppelina.</s>

<s>Tijekom 1980-ih i 1990-ih, Plant je zajedno s klavijaturistom i tekstopiscem Philom Johnstonom napisao solo albume Now and Zen, Manic Nirvana i Fate of Nations (kojeg obilježavaju irska pjevačica Moya Brennan i sastav Clannad).</s><s>Johnstone je nagovorio Planta da izvodi skladbe Led Zeppelina na svojim nastupima, pošto Plant nije želio da bude zauvijek zapamćen kao "bivši pjevač Led Zeppelina".</s><s>Plant je surađivao s Jimmyem Pageom na njegovom solo projektu Outrider.</s><s>Kasnije je također ostvario suradnju s Pageom na albumu Walking into Clarksdale iz 1998. godine, na kojem se nalazi sav originalni materijal ovog dvojca.</s><s>Krajem 1999. godine Plant je nastupao u nekoliko malih dvorana sa svojim folk-rock sastavom 'Prajori of Brian'.</s>

<s>1998. godine Plant se pojavljuje kao član Led Zeppelina i solo izvođač na koncertu povodom obilježavanja 40 godina od osnutka diskografske kuće Atlantic Records.</s><s>2001. godine Plant se pojavljuje na albumu Volume 3: Further in Time, sastava Afro Celt Sound System.</s><s>Skladbu "Life Begin Again" izvodi u duetu zajedno sa Welshkom folk pjevačicom Juliom Murphy, naglašavajući Plantov interes prema Welshkoj kulturi.</s>

<s>2002. godine sa svojom novoosnovanom skupinom 'Strange Sensation', objavljuje album Dreamland, na kojemu se nalaze odlično prihvaćene blues i folk skladbe.</s><s>Nasuprot ovom materijalu s čestim relativno mračnim obradama, drugi album sa sastavom Strange Sensation, Mighty ReArranger je sadržavao nove, izvorne skladbe.</s><s>Oba albuma su dobila jedne od najboljih kritika u Plantovoj solo karijeri i četiri nominacije za nagradu Grammy, dvije 2003. i dvije 2006. godine.</s>

<s>Kao bivši član sastava Led Zeppelina zajedno s Jimmyem Pageom i Johnom Paulom Jonesom, Plant je dobio Grammya za životno djelo i nagradu 'Polar Music Prize' 2005. godine.</s><s>Plant je vrlo aktivan i često odlazi na glazbene turneje.</s><s>2005 na 2006. održava turneju po Sjedinjenim Državama i Europi.</s><s>Led Zeppelin se ponovo okupio na koncertu u Londonu krajem 2007. u čast na pokojnog menadžera skupine.</s>

<s>Zajedno s Alison Krauss</s>

<s>Od 2007. godine Plant nastupa i snima sa američkom pjevačicom i bluegrass zvijezdom Alison Krauss.</s><s>23. listopada 2007. objavljuju duet album Raising Sand, kojeg izdaje diskografska kuća Rounder Records.</s><s>Album je snimljen u Nashvilleu i Los Angelesu, a producent je bio T-Bone Burnett i uključuje poznate materijale manjih R&B, blues, folk i country skladatelja od kojih su neki Mel Tillis, Townes Van Zandt, Gene Clark, Tom Waits, Doc Watson, Little Milton Campbell i the Everly Brothers.</s><s>Skladba "Gone Gone Gone (Done Moved On)" koja se nalazi na albumu Raising Sand, osvojila je Grammya u kategoriji za najbolji vokalni duet u 2008. godini.</s><s>Album je dobio odlične kritike i postigao je veliki komercijalni uspjeh i platinastu nakladu 4. ožujka 2008. godine.</s>

<s>Plant i Krauss u travnju 2008. godine počinju s velikom glazbenom turnejom po Sjedinjenim Državama i Europi, na kojoj sviraju skladbe s albuma Raising Sand i ostalu američku glazbu kao i obrade Led Zeppelinovih melodija.</s><s>Album je bio nominiran za 'Mercury Prize' u srpnju 2008. godine.</s><s>Također u 2008. godini Plant izvodi bluegrass glazbu na New Orleans Jazz & Heritage festivalu i Bonnaroo Music & Arts festivalu.</s><s>On se pojavljuje kao gost iznenađenje tijekom trajanja Fairport konvencije održane 2008. godine na Cropredy festivalu, gdje je izveo Led Zeppelinovu skladbu "The Battle of Evermore" zajedno s Kristinom Donahue u čast Sandyu Dennyu.</s>

<s>Nasljedstvo i nagrade 
Robert Plant je postao jedan od najznačajnijih rock pjevača u tom žanru i njegov stil imao je utjecaj na mnoge suvremene glazbenike, uključujući i Ann Wilson, Sammya Hagara, Roba Halforda, a kasnije i na rock vokale poput Jeffa Buckleya.</s>

<s>2003. godine Rolling Stone časopis stavlja Planta na #15 svoga popisa 100 najboljih pjevača za sva vremena.</s>

<s>31. prosinca 2008. godine od britanska Kraljica Elizabeta II. dodjelila mu je orden 'Commander of the Order of the British Empire', za njegove glazbene doprinose.</s>

<s>Početkom 2009. godine dobio je glazbeno priznanje od digitalne radio postaje 'Planet Rock', gdje je izabran za najboljeg rock pjevača svih vremena.</s>

<s>Diskografija</s>

<s>Izvori</s>

<s>Vanjske veze</s>

<s>Službene stranice Roberta Planta</s>

<s>Engleski pjevači
Engleski rock muzičari
Engleski heavy metal muzičari
Engleski tekstopisci
Led Zeppelin
Dobitnici i dobitnice Grammy Award</s>

